लखनऊ : विवेक तिवारी मर्डर केस में पुलिस के दावों की पोल खुलती नजर आ रही है। आरोपी पुलिसकर्मियों का दावा है कि उन्होंने विवेक का पीछा करते हुए उसे गोली मारी जबकि टाइम्स नाउ को मिला सीसीटीवी फुटेज कुछ और ही कहानी बयां कर रहा है। दरअसल इस सीसीटीवी फुटेज में तिवारी की एसयूवी को गोमतीनगर इलाके से जाते हुए देखा जा सकता है और इसके करीब 50 मिनट बाद दोनों आरोपी पुलिसकर्मी बाइक पर उसी रोड से गुजरते हुए दिखाई देते हैं।